Хайнрих Хайне
В коя от двете да се влюбя?…

Превод от немски: Димитър Стоевски, 1947

chitanka.info

В коя от двете да се влюбя?

Еднакво ме привличат те:

жена е майката прекрасна,

прекрасно щерката дете.

Трогателна е тази крехка

и недокосната снага,

но дивни са очите умни,

разбрали моя зов сега.

Сърцето ми като магаре

между две купчини сено,

кое по-сладко е размисля,

без да опита ни едно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.